OzLabs/hebrew-wiki-articles huggingface dataset:
לוחיות פירגי

לוחות פירגי, הלוח הפיניקי משמאל ושני הלוחות האטרוסקי במרכז ומימין
לוחיות פירגי הם שלושה לוחות זהב ועליהם כתובת הקדשה דו־לשונית פיניקית־אטרוסקית, המתוארכים לסביבות שנת 500 לפנה"ס. הם התגלו בשנת 1964 באתר העיר פירגי העתיקה, בחוף הים הטירני בלאטיום. הטקסט מתעד את בנייתו של מקדש והקדשתו לאלה הפיניקית עשתרת, המזוהה עם האלה האטרוסקית יונו. בניית המקדש מיוחסת לטיבריוס וליאנס, שליט העיר הסמוכה קיסרה.<ref></ref>

אחד הלוחות כתוב בפיניקית, והשניים האחרים כתובים בשפה האטרוסקית.<ref>The specific dialect has been called "Mediterranean Phoenician" by Full bibliography of Pyrgi and the tablets</ref> הכתבים חשובים במתן טקסט דו־לשוני המאפשר לחוקרים להשתמש בידע של הפיניקית כדי לפרש אטרוסקית, וגם מהווים עדות להשפעה פיניקית במערב הים התיכון. הם עשויים להתייחס לדיווח של פוליביוס על הסכם עתיק וכמעט בלתי מובן בין הרומאים והקרתחדשתים, שאותו תיארך לקונסוליה של לוקיוס יוניוס ברוטוס ולוקיוס טארקויניוס קולאטינוס (509 לפנה"ס).<ref>היסטוריה 3, 22</ref>

הלוחות מוחזקים כעת במוזיאון האטרוסקי הלאומי ברומא.

== הכתובות ==
פקסימיליה של הכתובות
הכתובת הפיניקית ידועה כ־KAI 277. הטקסט הפיניקי מזכיר מאפיינים של כתובות אש נדר. התרגום מאטרוסקית איננו וודאִי.
{| class="wikitable"
|+
!
!הכתובת המקורית
!הכתובת בעברית מודרנית<ref>התרגום מבוסס על:</ref>
|-
|הלוחית
הפיניקית
|לרבת לעשתרת אשר קדש
אז אש פעל ואש יתן

תבריא . ולנש מלך על

כישריא . בירח . זבח

שמש במתן אבבת ובנ

תו . כ עשתרת . ארש. בדי

למלכי שנת שלש 3 בי

רח כרר בים קבר

אלם ושנת למאש אלם

בבתי שנת כם הככבם

אל
|לגבירה לעשתרת, אתר הקודש
הזה אשר עשה ואשר נתן

טיבריוס וליאנס, מלך

כַּיְשְׁרִיֵא (קיסרה), בירח זבח־

שמש, כמתנה לבית, ובנה

תו , כי עשתרת ביקשה מידִו

בשנת שלוש למלכו בירח

כרר, ביום קבר/קבורת

האלים. ו(לו תהיינה) השנים לפסל האל

בביתו שנים (רבות) כמו כוכבי

אל.
|-
|הלוחית

האטרוסקית

הראשונה
|
|המקדש ופסלי
הרמס מוקדשים

לאוּני־עשתרת, נבנו

על־ידי אנשי העם.

טיבריוס וליאנס את

התו הנעים

נתן. חלקת קבורתו

על ידי כהנים בפסלים

הוקפה. לשלוש שנים

(בירח) כֿורוור, עם קורבן

עולתה, עם פסלים נקבר.

בזמן שלטון השליט,

בידיה קוּדם.

לוּ, עם פסלי הרמס

אלה, תימשכנה השנים

ככוכבים.
|-
|הלוחית

האטרוסקית

השנייה
|
|כשטיבריוס
וליאנס בנה

את פסל המקדש

בחודש מַסַן,

אוּני התרצתה.

מנחות המקדש

השנתיות היו

ככוכבים

רבות.
|}

== לקריאה נוספת ==
* Massimo Pittau (1996): "[http://eprints.uniss.it/5195/1/Pittau_M_Etruschi_e_Cartagine_documenti.pdf Gli Etruschi e Cartagine: i documenti epigrafici]". L'Africa romana: atti dell'11. Convegno di studio, 15–18 dicembre 1994, Cartagine, Tunisia. Sassari, Editrice Il torchietto. V. 3, p. 1657–1674.

== קישורים חיצוניים ==

* [http://scholarworks.umass.edu/ces_texts/ פרויקט הטקסטים האטרוסקים] מאגר מידע בר־חיפוש של טקסטים אטרוסקים.
* [https://web.archive.org/web/20081222203327/http://users.tpg.com.au/etr/etrusk/po/pyrgi.html צילום, תעתיק ותרגום חלקי]
* [https://web.archive.org/web/20110716120536/http://mytuscany.splinder.com/archive/2007-09 Tavola di Cortona e Lamine di Pyrgi – traduzione] (תרגום לאיטלקית על־ידי ג'ובאני סמראנו)
== הערות שוליים ==

=== ביאורים ===

קטגוריה:כתובות פיניקיות מלכותיות
קטגוריה:כתובות KAI
קטגוריה:אטרוסקים
קטגוריה:כתובות דו-לשוניות
קטגוריה:ממצאים ארכאולוגיים ממתכת
ויגימונד

ויגימונד (נפטר ב-854) היה הארכיבישוף של יורק במאה ה-9. הוא ידוע בעיקר בשל המטבעות שהטביע.

== ביוגרפיה ==
כמעט שום דבר לא ידוע על ויגימונד או על הארכיבישופות שלו, בגלל מחסור במקורות. עם זאת, ויגימונד השאיר מטבעות רבים, שהבולט שבהם הוא סולידוס זהב הנושא את פניו. הסולידוס שלו נושא הכיתוב "mundus divinum" בצד האחורי. המטבע אולי שומש כמתנה כנסייתית.

ויגמונד הוא גם הנמען של מכתב מאת לופ דה פרייר. לופ ביקש מוויגימונד במכתב לחגוג את מנזר פרייר בתפילותיו.

==קישורים חיצוניים==

קטגוריה:בישופים
קטגוריה:דת, מסדרים ותנועות דתיות בימי הביניים
קטגוריה:נפטרים ב-854
הפניית הלחי השנייה

ישו דיבר בשבח הפניית הלחי השנייה במהלך [[הדרשה על ההר.]]
הפניית הלחי השנייה היא מונח שמקורו בספרות הנוצרית, בדרשה על ההר הקוראת לאדם שלא לנקום במי שפגע בו, עד כדי כך שיביא עצמו לקבל ברצון פגיעה נוספת. קטע זה יכול להתפרש כאילו הוא מבטא תמיכה בפציפיזם.

== בכתבי הקודש הנוצריים ==
מקור הביטוי בדרשת ההר בברית החדשה בבשורה על פי מתי פרק ה'. חלופה קוטבית ל"עין תחת עין" ניתנת על ידי ישו הקורא לא להתנגד לרשע. אם יסטור על הלחי הימנית, יש להושיט לו את הלחי השנייה. אם ייקח את הטוניקה יש לתת לו את המעיל, אם כופה ללכת עמו מיל, יש ללכת עמו שני מילים.

בדרשה על המישור בבשורת לוקס פרק ו', כחלק מציווי "ואהבת את אויביך", דברים אלו נאמרים בשנית.

== פרשנויות ==
=== אנרכיזם נוצרי ===
על פי פרשנות אשר לוקחת את הנאמר פשוטו כמשמעו, הקטעים קוראים לאי-התנגדות מוחלטת עד כדי סיוע לתוקפן. דבר זה מנוגד לחלוטין לפעילות להגנה עצמית שכל ממשלה מחויבת לה. לפיכך ניתן למצוא בפרשנות זו תמיכה באנרכיזם נוצרי. דבר זה בא לידי ביטוי אצל לב טולסטוי בספרו מ-1894: "ממלכת האלוהים שבתוכך".

=== התנגדות לא אלימה ===
המלומד וולטר ווינק, בספרו "Engaging the Powers: Discernment and Resistance in a World of Domination", מפרש את הקטע בקריצה כאילו בא לבטא חתירה מתוחכמת תחת מבני הכוח של התקופה.<ref name="engaging-powers"></ref>

בתקופתו של ישו, אומר ווינק, מכה על גב היד של אדם שנחשב לבן מעמד סוציו-אקונומי נמוך יותר הייתה אמצעי לבטא בו סמכות ודומיננטיות. אם הנרדף "הפנה את הלחי השנייה", עמד התוקף בפני דילמה: יד שמאל שימשה למטרות לא נקיות, ולכן מגע בה לא היה מכובד. האלטרנטיבה, פשוט להכות את האדם, נתפסה כהצהרה שהתוקף והמותקף הם בעמדת שוויון. לפיכך, בהפניית הלחי השנייה, הנרדף תבע שוויון.

הקריצה ממשיכה בפרשנות על מסירת הגלימה בנוסף לטוניקה. החייב מסיר את החולצה מגבו, מצב האסור על פי הדין העברי כאמור בספר דברים (כד, י–יג). בכך שנתן למלווה גם את הגלימה, התערטל החייב. אבל עירום פומבי נתפס כמביא בושה על הצופה, ולא רק על האדם העירום, כפי שנראה במקרה של נח (בראשית ט, 20–23).

הקריצה מפרשת את הפסוק הבא מדרשת ההר כשיטה לגרום לתוקף לעבור על החוק. החוק הרומי באנגריה איפשר לשלטונות הרומאים לדרוש מתושבי השטחים הכבושים לשאת מסרים וציוד במרחק של מיל אחד, אך אסר לאלץ אדם ללכת רחוק יותר ממיל בודד.

== ביהדות ==
במגילת איכה נאמר בתוך רשימת המלצות לאדם צעיר "יתן למכהו לחי ישבע בחרפה", רבי דוד הנגיד כותב בביאורו על הפסוק "אם הכהו אדם על הלחי יפשוט לו הלחי האחר".

מנגד, כמה הוגים יהודים ציינו שהדרישה להפנות את הלחי השנייה דווקא מבדילה בין היהדות לנצרות, הבחנה כזו היא בדרך כלל פולמוסית המנסה להדגיש את יתרונה המוסרי של היהדות על פני הנצרות. בעוד שהוגים כמו הרב שלמה אבינר טוענים כי המושג "הפניית הלחי השנייה" לקחו הנוצרים מהיהדות והיהודים הם אלו שהלכו לפיו במידה רבה יותר מהנוצרים, ישנם אחרים אשר דווקא טוענים כי היהדות אינה מציגה תביעה כזו למאמיניה. למשל, הרב יובל שרלו סיכם את הניואנסים של ההבחנה בין הדתות תוך הדגשת עדיפותה של היהדות על הנצרות, בכותבו:

==הערות שוליים==

קטגוריה:אי-אלימות
קטגוריה:נצרות
קטגוריה:הברית החדשה
קטגוריה:פציפיזם
מעוף הצללים

מעוף הצללים (באנגלית: Shadows in Flight) הוא ספר מדע בדיוני מאת הסופר האמריקני המצליח אורסון סקוט קארד. הספר יצא לאור ב-17 בינואר 2012 ועד שיצא הצל האחרון, הספר היווה את הספר החמישי והמסיים של סדרת הצל (או סדרת בין). הספר היה מועמד לפרס Goodreads Choice למדע בדיוני לשנת 2012.
==תקציר עלילה==
מאות שנים לאחר שעזבו את כדור הארץ ומלחמותיו, בין ושלושת ילדיו, אנדר, קרלוטה וסרג'נט משייטים על סיפון ספינת החלל "הרודוטוס" ומחפשים תרופה לבעייתם הגנטית. כשהחיישנים מתריעים על עצם זר המתנהג כספינה, הם מתפלאים למצוא שהספינה היא למעשה ספינת התיישבות פורמיקית מוקדמת - מאות שנים לאחר שכל מלכות הכוורת הושמדו.ילדיו של בין יוצאים לחקור את הספינה ובסופו של דבר, בעזרתה של הגנטיקה הפורמיקית וזכרי באגים שנותרו בחיים. מצליחים השלושה לרפא את עצמם מן המחלה הגנטית.

הספר נגמר עם מותו של בין והתיישבותם של שלושת ילדיו בכוכב הסמוך, על פי תוכניתו של בין, ובהתחלתם גזע חדש.

==ספר המשך==
בתאריך יציאתו לאור, הספר למעשה היווה את סיומה של סדרת הצל, אולם ב-2021, יצא לאור הספר "הצל האחרון" שלמעשה לא רק שיסיים את סדרת הצל, אלא אף יחבר אותה עם סדרת המשחק של אנדר. קארד תכנן את אירועי הספר הצל האחרון כך שהאירועים ב"מעוף הצללים" אמורים היו לשמש כפרק הראשון של הצל האחרון.

== עיבודים ==
ב-1 במרץ 2012, נוצרה גרסת ספר אלקטרוני מקוצרת למעוף הצללים הזמינה להורדה. למרות היות הגרסה מקוצרת, היא מכילה תוכן נוסף שנכתב על ידי אורסון סקוט קארד במיוחד על ההולוגרמה של פטרה לילדיה. תסריט הספר האלקטרוני המשופר עובד על ידי ג'ייק בלאק. הספר האלקטרוני מעוטר באיורים מאת ניק גרינווד.

== קישורים חיצוניים ==
* [https://www.opus.co.il/?id=showbook&catnum=7114 מעוף הצללים], באתר אופוס
* 

==הערות שוליים==

קטגוריה:ספרי אורסון סקוט קארד
קטגוריה:ספרי 2012
קטגוריה:המשחק של אנדר
קטגוריה:ספרי מדע בדיוני
גיברלטרפדיה

גיברלטרפדיה הוא פרויקט ביוזמת ממשלת גיברלטר שמטרתו לקדם ב נושאים הקשורים לגיברלטר. הפרויקט הוכרז על ידי ממשלת גיברלטר ביולי 2012 וקיבל השראה מפרויקט מונמות'פדיה שנעשה בעיר מונמות' בויילס. הפרויקט עורר מחלוקת ציבורית בעקבות טענות לניגודי עניינים הנובעים מהסכם ייעוץ בתשלום בין ממשלת גיברלטר לחבר הוועד המנהל של ויקימדיה בריטניה. 

על פי אתר האינטרנט של הפרויקט מטרתו היא, שאתרים חשובים, אישים, צמחייה ובעלי חיים הקשורים לגיברלטר יזכו לכיסוי בויקפדיה, בכמה שיותר שפות. מבחינה גאוגרפית הפרויקט מתייחס גם למיצר גיברלטר הערים והכפרים הספרדיים השוכנים לחופי מפרץ גיברלטר, החוף הצפוני ביותר של מרוקו והעיירה הספרדית סאוטה בחוף השוכנת לחופי אפריקה מול גיברלטר.<ref></ref> הכוונה היא להשתמש בקוד QRpedia כדי לאפשר גישה מהירה למידע.

ממשלת גיברלטר שכרה את שרותיהם של רוג'ר במקין, חבר הוועד המנהל של ויקימדיה בריטניה ושל וג'ון קומינגס עורך בוויקיפדיה. תפקידם היה לייעץ לפרויקט וללוות אותו. מעבר למחלוקת על עצם הפעילות בתשלום של עורכים ובעלי תפקידים בויקפדיה והחשש שעריכה שמטרתה להגדיל את הכנסותיה של גיברלטר מתיירות עלולות לפגוע בנייטרליות של העריכה, הואשם במקין, שפעל בניגוד עניינים חמור, באופן שלא מצופה מבעל תפקיד בקרן ויקימדיה. הוא הואשם במעורבות בקידום מידע הקשור לגיברלטר תחת "הידעת?" בעמוד הראשי של ויקיפדיה באנגלית. לדוגמה, שבע עשר פירטי מידע שונים הקשורים לגיברלטר הופיעו תחת "הידעת?" אוגוסט 2012.

בעקבות כך נאלץ במקין לעזוב את תפקידו בקרן ויקימדיה.

==קישורים חיצוניים==

* [https://wikimedia.org.uk//2012/09/gibraltarpedia-the-facts/ Gibraltarpedia: Wikimedia UK press release]
* UK chapter rocked by Gibraltar scanda ידיעה מ-24 בספטמבר האתר ויקיפדיה באנגליתהתייחסות 
* התייחסות של ג'ימי ויילס לפרשת גיברלטרפדיה בדף השיחה שלו

== הערות שוליים ==

קטגוריה:גיברלטר: תקשורת
קטגוריה:מחלוקות בוויקיפדיה
ממלכת החתולים

ממלכת החתולים (ביפנית: 猫の恩返し) הוא סרט הנפשה יפני משנת 2002 בבימויו של הירויוקי מוריטה, בהפקת טושיו סוזוקי ונוזומו טאקאהאשי, שנכתב על ידי יושידה. הסרט הוא ספין אוף של הסרט לחישת הלב משנת 1995.

== תקציר העלילה ==
הארו היא נערה יפנית, שאחרי שהיא מצילה את נסיך החתולים, מלך החטולים חוטף אותה לממלכת החתולים. הארו מנסה לברוח מהממלכה בעזרת חבריה מ"משרד החתולים": הברון הומברט פון גיקינגן, מוטה וטוטו.

== דיבוב ==
{| class="wikitable"
!דמות
!דיבוב ביפנית
!שחקן דיבוב אנגלי
|-
!הארו יושיוקה
|צ׳יזורו איקוואקי
|אן האת'ווי
|-
!הברון הומברט פון גיקינגן
|יושיהיקו הקמאדה
|קארי אלווס
|-
!מוטה / רנלדו מון
|Tetsu Watanabe
|פיטר בויל
|-
!טוטו
|
|אליוט גולד
|-
!מלך החתולים
|Tetsurō Tanba
|טים קארי
|-
!הנסיך לון
|טאקאיוקי יאמאדה
|אנדרו בוויס
|-
!יוקי
|אקי מידה
|ג'ודי גריר
|-
!נטורי
|קנטה סאטוי
|רנה אוברז'ונואה
|-
!נטורו
|מארי חמאדה
|אנדי ריכטר
|-
!נאוקו יושיוקה
|קומיקו אוקה
|קריסטין סות'רלאנד
|-
!הירומי
|Hitomi Satō
|קריסטן בל
|}

== קישורים חיצוניים ==

* 

== הערות שוליים ==

קטגוריה:סרטי אנימציה על בעלי חיים
קטגוריה:סרטי אנימה
קטגוריה:סרטי 2002
קטגוריה:סטודיו ג'יבלי: סרטים
קטגוריה:סרטי אנימה מ-2002
קטגוריה:סרטי אנימה שמבוססים על סדרות מאנגה
הפועל נהריה (כדורגל)

הפועל נהריה היא קבוצת כדורגל ישראלית מהעיר נהריה. בעבר, בעיקר בשנות ה-50 ושנות ה-60, הייתה הפועל נהריה קבוצה בולטת בליגת המשנה, שם שיחקה במצטבר כ-10 עונות. לאחר מכן ירד כוחה של הפועל נהריה, והיריבה העירונית בית"ר נהריה עלתה לליגות גבוהות יותר. כיום משחקת הקבוצה בליגה ג'.

==היסטוריה==
קבוצת הכדורגל של הפועל נהריה, עוד הוקמה בשנות ה-40 של המאה ה-20, אך שיחקה בטורנירים מקומיים ובליגות נמוכות. הפעם הראשונה שהקבוצה עלתה לליגה השנייה הייתה בעונת 1953/1954, העונה השלישית של הליגה הזו תחת מדינת ישראל החדשה, כאשר היא נקראה ליגה ב'. בעונה זו סיימה נהריה במקום החמישי בבית הצפון. בעונת 1954/1955 הגיעה הקבוצה להישג השיא שלה במסגרת הליגה כאשר סיימה במקום השלישי והייתה רחוקה 6 נקודות בלבד מעלייה לליגה הבכירה. בעונת 1956/1957 סיימה הקבוצה במקום ה-11 בליגת המשנה וירדה לליגה השלישית, שאז נקראה ליגה ב'.

בעונת 1962/1963 סיימה הקבוצה במקום השלישי בליגה ב', ועלתה לליגת המשנה ליגה א', אך הקבוצה לא שרדה את עונת 1963/1964 וירדה בסופה חזרה לליגה השלישית.

הישג השיא והתוצאה הבולטת ביותר של המועדון, הנחשבת לאחת הסנסציות הגדולות ביותר בתולדות הכדורגל הישראלי הגיעה בשמינית הגמר של גביע המדינה בכדורגל לעונת 1962/1963, כאשר הפועל נהריה, ששיחקה בליגה ב' (הליגה השלישית), ניצחה את מכבי תל אביב מהליגה הבכירה בישראל בתוצאה 1–0, עם שער מאוחר של רפי שושן. כאשר סקנדל זה לא הסתיים לאחר סיום המשחק כיוון שמכבי תל אביב הגישה ערעור בטענה שהפועל נהריה שיתפה במשחק שחקן באופן לא חוקי. תחילה הערעור התקבל, אך לאחר ערעור חוזר של הפועל נהריה תוצאת המשחק שונתה חזרה לטובת הפועל. ערעור נוסף של מכבי תל אביב לא התקבל. מכבי תל אביב הודחה מהגביע, והפועל נהריה המשיכה לרבע הגמר, שם הודחה על ידי אלופת ישראל דאז, הפועל פתח תקווה, לאחר הפסד 3–5.

ב-1964 נפתח אצטדיון חדש בעכו בו אירחה הקבוצה את משחקיה הביתיים. שתי עונות לאחר מכן, סיימה הקבוצה במקום הראשון בליגה ב' צפון א', אולם ההיסטוריה חזרה על עצמה, והיא ירדה כבר בעונה שלאחר מכן (שהייתה "העונה הכפולה" של 1966/1968), לאחר שעוד פעם סיימה במקום הלפני אחרון. בעונת 1969/1970 סיימה הקבוצה פעם נוספת בראש ליגה ב' צפון א', ועלתה שוב לליגה א'. הפעם הצליחה הקבוצה לשרוד לתקופה יותר ארוכה, וסיימה את העונה העוקבת במקום החמישי. המועדון שרד בליגת המשנה של ישראל במשך 5 עונות ברציפות עד לסיום עונת 1975/1976, העונה בה נוסדה הליגה הארצית, והקבוצה סיימה במקום ה-13, ולא הצליחה להעפיל אליה, מה שהשאיר אותה בליגה א' - שהפכה לליגה השלישית. הפועל נהריה שיחקה בליגה א' עד עונת 1981/1982, אז סיימה בתחתית הליגה וירדה לליגה ב'. מאז לא חזרה הקבוצה לליגה השלישית בישראל.

כיום משחקת הקבוצה בליגה ג', לאחר שהפעם ירדה מליגה ב' הייתה בעונת 2010/2011, לאחר שהפסידה בפלייאוף הירידה 0–1 לאיחוד בני מג'ד אל כרום.

== שחקני עבר בולטים ==

==קישורים חיצוניים==

* 

==הערות שוליים==

קטגוריה:קבוצות כדורגל ישראליות
נהריה
קטגוריה:נהריה: ספורט
קטגוריה:היישוב: כדורגל
קטגוריה:היישוב: מועדוני ספורט
Yoo-hoo

בקבוק משקה של Yoo-hoo
Yoo-hoo הוא מותג אמריקאי של משקה בטעם שוקולד שהומצא על ידי נטה אוליביירי בגארפילד בשנת 1928. כיום, המשקה מיוצר על ידי חברת קיוריג-ד"ר פפר. נכון ל-2019, הוא מורכב בעיקר ממים, מי גבינה וסירופ תירס עשיר בפרוקטוז.

== היסטוריה ==
נטה אוליביירי החל לבקבק משקאות פירות מוגזים באמצע שנות ה-20. עם זאת, כשניסה לעשות דבר דומה במשקה שוקולד, גילה אוליביירי שהוא מתקלקל במהירות. אחרי שראה את אשתו משמרת פירות וירקות, ביקש ממנה להשתמש בטכניקת עיבוד חום דומה במשקה השוקולד שלו. הוא החל לבקבק את משקה השוקולד המפוסטר וקרא לו בשם Yoo-hoo. בשנות ה-40, פתח תומאס ג'ירזי מפעל בקבוקים בבייטסבורג שבקרוליינה הדרומית להפצה של Yoo-hoo. בשנות ה-60 החל קמפיין להצגת המשקה לקהל הבוגר, והציג את יוגי ברה וחבריו לניו יורק יאנקיז שותים את המשקה.

בשנות ה-50, BBC Industries רכשה את הזכויות על המשקה ושמרה אותן עד 1976, אז הן נמכרו ל-Iroquois Brands. ב-1981 נמכרו שוב הזכויות לקבוצת משקיעים פרטיים שבתורם העבירו את הזכות לייצור לקונגלומרט הצרפתי Pernod Ricard.

ב-2001 נמכרו הזכויות ל-Cadbury Schweppes, כשהאחריות לייצור נפלה על קבוצת Mott והאחריות לשיווק על Snapple. בשנים אלו הצליחו שתי החברות להעלות את המודעות למשקה שהיה בעבר פופולרי.
קופסאות לשתייה של Yoo-hoo
מטה חברת המשקאות נמצא בטאריטאון שבניו יורק לצד מפעלים נוספים בניו ג'רזי ובפנסילבניה. מפעל נוסף בלואיזיאנה נסגר בשנת 2009. בתקופה מסוימת כלל המותג גם מותגי חלב שוקולד אחרים.

במאי 2008 התפצלה Cadbury Schweppes לחברת הממתקים Cadbury ולחברת המשקאות הקלים Dr. Pepper Snapple Group, כשהאחרונה לקחה על עצמה את האחריות ל-Yoo-hoo. החל משנת 2018 המשקה מיצור על ידי Keurig Dr Pepper.

ב-2010 הוגשה תביעה משפטית נגד ד"ר פפר בניו יורק בטענה כי הקבוצה עסקה בפרסום מטעה לגבי המשקה. במסמכים שהוגשו לבית המשפט, נטען כי המשקה מכיל "שמן מסוכן, לא בריא ולא מזין". בנוסף, הוצהר כי המשקה "אינו מכיל חלב ובמקום זאת הוא בעיקר מים, סוכרים, תוצרי לוואי של חלב וכימיקלים". עם זאת, החברה טענה שהמשקה מכיל "שבעה ויטמינים ומינרלים ללא חומרים משמרים".

כתבה ב-ABC דיווחה כי בעת ביקור האפיפיור בדנוור, ביקש יוחנן פאולוס השני להעלות למטוס כמה משקאות של Yoo-hoo. מכיוון שנאסר על האפיפיור לפרסם מותג כלשהו, בוותיקן הכחישו כי יש לאפיפיור העדפה כלשהי בין מותגי המשקאות האמריקאיים.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מותגי משקאות
קטגוריה:משקאות קלים
אהבה היא...

אהבה היא... (באנגלית: ) היא רצועת קומיקס שנוצרה על ידי הקריקטוריסטית בניו זילנד בשנות ה-60 של המאה ה-20 וזכתה לפופולריות בעולם. האיורים בסדרה מבוססים על ציורים שנכללו במכתבי אהבה שהיא כתבה לבן זוגה, רוברטו קזאלי. הם פורסמו לראשונה בלוס אנג'לס טיימס בינואר 1970 ומאז פורסמו בעיתונים רבים בעולם, והם נפוצים גם כיום. קזאלי נהגה לחתום כל איור בשם "קים" בלבד.

אחד האיורים המפורסמים בסדרה הוא "אהבה היא... להיות מסוגל לומר שאתה מצטער", שפורסם ב-9 בפברואר 1972, ושווק לאחר מכן במוצרי מרצ'נדייזינג רבים. במהלך שנות ה-70 של המאה ה-20 הרוויחה קזאלי מסדרת הקומיקס בין חמישה לשישה מיליון דולר בכל שנה.

קים קזאלי איירה את סדרת הקומיקס עד 1975, אז אובחן בעלה, רוברטו קזאלי, כחולה בסרטן סופני. לאחר מכן היא העניקה לקריקטוריסט הבריטי ביל אספרי את הזכויות ליצור ולאייר את הקריקטורות, שהמשיכו להתפרסם תחת שם העט שלה.

רוברטו קזאלי מת מסרטן האשכים בשנת 1976, וקים קזאלי מתה מגידול בעצמות בשנת 1997. בנה סטפאנו מנהל את קניינה הרוחני.

האיורים מתפרסמים מדי יום גם כיום בעיתונים רבים בעולם, למעט ימי ראשון.

==מאפייני הקומיקס==
"אהבה היא..." היא רצועת קומיקס בעלת מסגרת בודדת, הנושאת את הכותרת "אהבה היא...", איור המופיע באמצע המסגרת, ובתחתיתה ביטוי המסיים את המשפט שבכותרת. הרצועות אינן תלויות זו בזו, ואין קווי עלילה מתמשכים.

הדמויות הראשיות בסדרה הן אישה וגבר, הדומים לקים ורוברטו קזאלי. הם מתוארים ללא בגדים וללא מאפיינים מיניים, מלבד רמז לשדיים אצל האישה. לעיתים רחוקות שולבו באיורים ילדיהם או הוריהם של בני הזוג, או דמויות אחרות.

הדמויות מופיעות ביחד או לחוד, כאשר אחד חושב על השני. הסדרה עוסקת בדרך כלל בסוגיות קלות, אם כי במספר מקרים שולבו בה מסרים הקשורים לאיכות הסביבה.

==גרסאות והשפעות==
איורי הסדרה ראו אור במהלך השנים בכ-25 ספרים.

בשנות ה-80 של המאה ה-20 הופיעה גרסה חלופית של הסדרה בעיתון הבריטי Mail on Sunday, בת שלושה או ארבעה פאנלים, כאשר דמויות הגברים והנשים מצוירות בלבוש מלא.

הגרסה הטורקית של הסדרה נמכרה יחד עם מסטיק.

הסדרה הוזכרה באחד הפרקים של משפחת סימפסון.

בשנת 2009 יצא משחק וידאו של נינטנדו המבוסס על הסדרה. קיימת אפליקציית מובייל של הסדרה בחנות היישומים של אפל.

==קישורים חיצוניים==

==הערות שוליים==

קטגוריה:אהבה
קטגוריה:רצועות קומיקס
סטיבן פולדר

סטיבן פוֹלְדֶר (באנגלית: Stephen Fulder; נולד ב-1946 בלונדון שבבריטניה) הוא מבכירי המורים למדיטציה בישראל, המייסד והמורה הבכיר של 'עמותת תובנה',<ref name=":5"></ref> הארגון הגדול בארץ המלמד תרגול מדיטטיבי בודהיסטי.<ref name=":0"></ref> פולדר עסק מאז 1975 בתחום הרפואה הצמחית, כסופר, יועץ וחוקר, ומפרסם ספרים רבים ועבודות מחקר.

== ביוגרפיה ==
סטיבן פולדר גדל בלונדון ובאוקספורד. למד באוניברסיטת אוקספורד ובמכון הלאומי למחקר רפואי באנגליה, שם סיים את לימודי הדוקטורט בביולוגיה מולקולרית. שימש כמרצה באוניברסיטת לונדון. הוא המייסד והמורה הבכיר של תובנה, ארגון לתרגול בודהיסטי מוביל בישראל, המלמד מיינדפולנס, ויפאסנה ודהרמה .<ref name=":1"></ref> הוא עוסק במדיטציה מאז 1975.<ref name=":4"></ref> הוא היה מעורב שנים רבות במיזמי שלום במזרח התיכון והיה מייסד ארגון Middle Way .<ref name=":2"></ref><ref name=":3"></ref> <ref></ref> בעבר עבד בתחום צמחי המרפא והרפואה האלטרנטיבית, עליהם כתב ספרים רבים. <ref></ref>

== עמותת תובנה ==
סטיבן פולדר הקים את 'עמותת תובנה' שהיא ארגון ללימוד תרגול תשומת לב בחיי היומיום באמצעות ויפאסנה. עמותת תובנה שואבת השראה מהמסורת, הפילוסופיה והפרקטיקה הבודהיסטיות כדרך חיים. עמותת תובנה מקושרת לרשת רחבה יותר של מרכזים ומורים מערביים, כמו insight meditation society בארצות הברית ובית גאיה בבריטניה. הארגון עורך ריטריטים רבים לאורך השנה, כמו גם הרצאות, פגישות ותרגולים קבוצתיים שבועיים ברחבי ישראל.

== פרסומיו ==
*סטיבן פולדר, ערוּת בחיי היומיום, פרדס הוצאה לאור, 2016, 218 עמ'

== קישורים חיצוניים ==
* [http://tovana.org.il/ עמותת תובנה]
* האתר של סטיבן פולדר באנגלית: [http://www.stephenfulder.com www.stephenfulder.com]
* האתר של סטיבן פולדר בעברית: [http://www.heb.stephenfulder.com www.heb.stephenfulder.com]
* שיחות הדהרמה של סטיבן פולדר על זרעי הדהרמה : http://imsb.dharmaseed.org/teacher/589/
* מאמרו של סטיבן פולדר על תלת אופן : [http://tricycle.org/trikedaily/do-we-really-have-no-choice/ האם באמת אין לנו "ברירה"?]
* משיב נפש - מרכז רוחני בכליל: https://mnclil.com/
* 

==הערות שוליים==

קטגוריה:בודהיסטים
קטגוריה:מורים רוחניים
קטגוריה:כליל: אישים
קטגוריה:בעלי תואר דוקטור מאוניברסיטת אוקספורד
קטגוריה:ישראלים ילידי אנגליה
קטגוריה:ישראלים שנולדו ב-1946
קטגוריה:מדיטציה
מיאמי סאונד משין

מיאמי סאונד משין (באנגלית: Miami Sound Machine) הייתה להקה אמריקאית שהוציאה מוזיקה בהשפעה לטינית עם שירה ראשית של הזמרת-יוצרת הקובנית גלוריה אסטפן (לבית פאג'רדו). הלהקה, שהוקמה ב-1975 על ידי אמיליו אסטפן, הייתה ידועה במקור בשם מיאמי לטין בויז (Miami Latin Boys) לפני שהפכה למיאמי סאונד משין ב-1977.

ללהקה היו מספר אלבומים ושורה של סינגלים ולהיטים עד 1989. האלבום Primitive Love משנת 1985 זכה להצלחה בינלאומית, ואילו אלבום ההמשך Let It Loose ב-1987 הציב את גלוריה אסטפן בחזית המוזיקה הלטינית באותה העת. משנת 1988 עד 1989, האלבום האחרון הופץ מחדש בתור Anything For You עם עטיפה מחודשת; ההוצאה הופצה בצורה בינלאומית באירופה, דרום אפריקה, אוסטרליה וניו זילנד. ב-1989, שם הלהקה הפסיק להופיע באלבומים הבאים שיצאו; במקום זאת הופיעה שמה של אסטפן בלבד.

== רקע ==
בשנת 1975, גלוריה ובת דודתה מרסדס "מרסי" נבארו (1957–2007)<ref></ref> הכירו את אמיליו אסטפן בזמן שהופיעו בחזרה באחת הכנסיות. אסטפן, שהקים את הלהקה מיאמי לטין בויז מוקדם יותר באותה השנה, הכיר את גלוריה דרך מכר משותף. אסטפן החלה לצאת עם אמיליו ב-1976. הם נישאו ב-1 בספטמבר 1978 (ביום הולדתה של גלוריה).

בזמן שמיאמי לטין בויז הופיעו בחתונה קובנית במלון דופונט, גלוריה ומרסי (שהיו אורחות בחתונה) ביצעו שני סטנדרטים קובניים מאולתרים. הן הרשימו את חברי הלהקה עד כדי כך שהזמינו אותן להצטרף באופן קבוע; בכך, שם הלהקה שונה למיאמי סאונד משין. גלוריה, שלמדה באותה העת באוניברסיטת מיאמי, הסכימה להופיע רק בסופי השבוע כדי שלימודיה לא יופסקו.<ref name=":0"></ref>

== דיסקוגרפיה ==

==קישורים חיצוניים==

* 

== הערות שוליים ==

קטגוריה:להקות אמריקאיות
קטגוריה:הרכבים מוזיקליים
קטגוריה:להקות פופ
We Go Up

We Go Up (בעברית: אנחנו עולים למעלה) הוא סינגל של הראפרית האמריקאית ניקי מינאז' בהשתתפות הראפר האמריקאי פאביו פוריין.<ref name=":0"></ref> השיר יצא ב-25 במרץ 2022 כסינגל שלא מתוך אלבום. ב-20 באפריל 2022 יצא הווידאו קליפ לשיר.<ref name=":1"></ref> כשבוע לאחר צאתו השיר הפך לויראלי ברשת החברתית טיקטוק.

השיר הגיע למקום ה-58 במצעד הבילבורד הוט 100 והראשון במצעד השירים הדיגיטליים.<ref></ref>

== רקע וכתיבה ==
בחודש מרץ 2022 השמיעה מינאז' את השיר בשידור חי בעמוד האינסטגרם שלה, ולאחר בקשות רבות ממעריצים הוציאה את הסינגל בהפתעה ב-25 במרץ 2022. "We Go Up" נכתב על ידי מינאז' ופוריין יחד עם פאפי יר, סוויזי וסזאמז.<ref name=":0" />

== וידאו קליפ ==
כשלושה שבועות לאחר צאת השיר, נצפו מינאז' ופוריין בניו יורק מצלמים וידאו קליפ לשיר. הווידאו קליפ לשיר עלה לערוץ היוטיוב של מינאז' ב-20 באפריל, תוך שהצליח לצבור שם למעלה מ-6 מיליון צפיות.<ref name=":1" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:סינגלים בהוצאת ריפבליק רקורדס
לוסיל רנדון

לוסיל רנדון (בצרפתית: Lucile Randon; 11 בפברואר 1904 – 17 בינואר 2023), הידועה גם בשם האחות אנדרה (בצרפתית: Sœur André), הייתה האישה המבוגרת ביותר בעולם, החל מ-19 באפריל 2022 ועד מותה. רנדון הפכה לאדם החי המבוגר ביותר בגיל 118 שנים ו-78 ימים, לאחר מותה של היפנית קנה טנקה.<ref name=":2"></ref> היא הייתה המחלימה המבוגרת ביותר ממגפת הקורונה, לאחר שנמצאה חיובית לנגיף SARS-CoV-2 פחות מחודש לפני יום הולדתה ה-117, כשהיא כמעט ללא תסמינים קלינים.<ref name=":3"></ref><ref name=":4"></ref>

רנדון התגוררה בבית אבות בטולון, צרפת. היא הייתה נזירה קתולית שהמירה את דתה לקתוליות בגיל צעיר, ולפני פרישתה בגיל 75 עבדה כאומנת, כמורה וכמיסיונרית.

== ביוגרפיה ==
רנדון נולדה ב-11 בפברואר 1904 באלס, צרפת, לפול רנדון ולאלפונסין דלפין יטה סוטול. היו לה שני אחים גדולים ואחות תאומה בשם לידי שמתה בגיל שנה.<ref name=":0"></ref><ref name=":1"></ref> היא גדלה במשפחה פרוטסטנטית וסבה היה כומר. היא הפכה לאומנת לשלושה ילדים במרסיי כשהייתה בת שתים עשרה, ב-1916. שש שנים אחר כך, ב-1922, היא התקבלה למשרת אומנת ומורה אצל משפחה בולטת בוורסאי.<ref name=":5"></ref> בגיל 19 המירה את דתה לקתוליות.<ref name=":0" /> רנדון המשיכה לעבוד כאומנת ומורה בוורסאי עד לשנת 1936. שמונה שנים מאוחר יותר, הצטרפה למסדר הקתולי "בנות הצדקה", ואימצה את הכינוי "האחות אנדרה" לזכר אחיה שנפטר.<ref name=":0" /><ref name=":1" />

לאחר מלחמת העולם השנייה, יצאה רנדון למיסיון בבית חולים בעיר וישי, שם עזרה ליתומים ולזקנים. מסע המיסיון שלה נמשך 18 שנים, וב-1963 נשלחה לשירות לילה בבית חולים אחר בדרומה.<ref name=":5" /> היא פרשה בגיל 75, ב-1979, ועברה להתגורר בבית האבות EHPAD במחוז סבואה בצרפת, שם התגוררה במשך 30 השנים הבאות. ב-25 באוקטובר 2009 עברה לבית אבות בטולון.<ref name=":1" /><ref></ref>

רנדון התעוורה בשנות ה-2010.<ref name=":0" /> כאשר מלאו לה 115, האפיפיור פרנציסקוס שלח לה מכתב אישי שהכיל את תפילת המחרוזת.<ref name=":1" /> ביום הולדתה ה-118, רנדון קיבלה פתק שהכיל ברכת יום הולדת מנשיא צרפת, עמנואל מקרון.<ref></ref>

=== בריאות ואריכות ימים ===
ב-19 באוקטובר 2017, לאחר מותה של אונורין רונדלו, הפכה רנדון לאדם החי המבוגר ביותר בצרפת.<ref></ref>

ב-16 בינואר 2021 נמצאה רנדון חיובית לקורונה בהתפרצות בבית האבות שבו התגוררה, שהדביקה 81 מתוך 88 הדיירים. רנדון הייתה א-סימפטומטית ונמצאה שלילית בבדיקה שנערכה מספר ימים לפני יום הולדתה ה-117.<ref name=":3" /><ref name=":4" /><ref></ref>

ב-19 באפריל 2022, לאחר מותה של קנה טנקה, הפכה רנדון לאדם החי המבוגר ביותר בעולם שגילו אומת.<ref name=":2" /> רנדון היא האדם הכי מבוגר שהחל לשאת את תואר האדם החי המבוגר ביותר (גילה היה 118 כאשר קיבלה את התואר), והאדם הרביעי שהגיע לגיל 118 באופן מוכח.

לוסיל רנדון מתה ב-17 בינואר 2023, בת 118 שנים ו-340 ימים.
לאחר מותה הפכה מריה ברניאס מוררה לאדם החי המבוגר בעולם.

מוצאה האתני וכן אזור מגוריה לאורך חייה, מזכיר את הביוגרפיה של ז'אן לואיז קלמן, האישה המבוגרת ביותר בהיסטוריה המתועדת. 

== ראו גם ==
* רשימת האנשים המבוגרים ביותר שתועדו

== קישורים חיצוניים ==

* 

== הערות שוליים ==

קטגוריה:נזירים רומים-קתולים
קטגוריה:נזירות נוצריות
קטגוריה:אישים שהגיעו לגיל 110 בעת החדשה
קטגוריה:אישים שהגיעו לגיל 110
קטגוריה:נשים שהגיעו לגיל מאה
קטגוריה:צרפתים שהגיעו לגיל מאה
קטגוריה:צרפתים שנולדו ב-1904
קטגוריה:צרפתים שנפטרו ב-2023
קטגוריה:צרפתיות שנפטרו ב-2023
בית החולים פארקלנד ממוריאל

בית החולים פארקלנד ממוריאל הוא בית חולים ציבורי הממוקם בצפון מערב העיר דאלאס במדינת טקסס שבארצות הברית. נמצאות בו 983 מיטות אשפוז.

==היסטוריה==
בית החולים נוסד בשנת 1894 במבנה עץ שהוקם בשטח מיוער (Parkland) כקילומטר וחצי ממקומו הנוכחי של בית החולים. ב-1913 הוכנס לשימוש מבנה לבנים שהוקם באותו אתר.

ב-1954 עבר בית החולים למבנה סמוך למקומו הנוכחי.

בית החולים התפרסם בנובמבר 1963 כאשר טופלו בו שלושה פצועים שהיו קשורים ברצח הנשיא קנדי: הנשיא עצמו, שהובא ירוי לבית החולים ומותו נקבע שם 30 דקות לאחר ההתנקשות, ועמו הובא מושל טקסס ג'ון קונלי שנפצע באותה התנקשות, ובהמשך לי הארווי אוסוואלד, החשוד ברצח הנשיא, שהובא לבית החולים אחרי שנורה על ידי ג'ק רובי ומת על שולחן הניתוחים. גם רוצחו של אוסוואלד אושפז בהמשך בבית החולים.

עומס המבקרים בבית החולים הלך וגדל עם השנים, עד שהתקבלה ההחלטה להקים לבית החולים קמפוס חדש ומודרני ליד הקמפוס הישן. עבודות ההקמה החלו בסתיו 2010, ובקיץ 2015 החל בית החולים לפעול במשכנו החדש. הוקמו בו בניין אשפוז בעל 17 מפלסים בשטח של 160 אלף מטר רבוע, מבנה מרפאות בשטח של 35 אלף מ"ר, מבנה משרדים בשטח של 25.5 אלף מ"ר וחניון בקיבולת של 6,000 מכוניות. עלות הקמתו הגיעה ל-1.27 מיליארד דולר.

==פעילות רפואית ולימודית==
פארקלנד הוא בית חולים אוניברסיטאי, אחד מבתי החולים המסונפים למרכז הרפואי דרום-מערב של אוניברסיטת טקסס. הוא עוסק בכל תחומי הרפואה ומהווה מרכז רפואי שלישוני. הוא מהווה מרכז טראומה בדרגה I, אחד מארבעה בעיר דאלאס. נמצאת בו אחת מיחידות הכוויות הגדולות ביותר בארצות הברית.

בנוסף לקמפוס המרכזי שלו מפעיל בית החולים מרפאות-חוץ רבות ברחבי העיר דאלאס.

==קישורים חיצוניים==

* 
* [https://www.parklandhealth.org/home אתר בית החולים]

פארקלנד
קטגוריה:דאלאס
A Boy like That

A Boy like That/I Have a Love הוא שיר אשר נכתב עבור המחזמר "סיפור הפרברים" ויצא בשנת 1957.<ref></ref> השיר הולחן על ידי ליאונרד ברנשטיין, נכתב על ידי סטיבן סונדהיים ובוצע על ידי ריטה מורנו ונטלי ווד אם כי בגרסה הקולנועית שיצאה בשנת 1961 ל"סיפור הפרברים" השירים בוצעו על ידי בטי ואנד ומארני ניקסון.<ref></ref> במרוצת השנים, הוקלט בידי אמנים שונים ברחבי העולם בגרסאות שונות.

== גרסתה של סלינה ==

בשנת 1995 הזמרת סלינה הקליטה את השיר מחדש עבור אלבום האוסף, The Songs of West Side Story, אשר הכנסותיו נתרמו לעמותת APLA הילת'. השיר הופץ כסינגל רשמי בשנת 1996 על ידי RCA ויקטור בפורמט מקסי סינגל, שכלל מספר רמיקסים לשיר. בנוסף, נכלל בפסקול, Selena.<ref></ref> גרסה זו הופקה על ידי דייוויד פאק ושילה אי.

== רשימת השמעה ==
# "A Boy Like That" <small>(גרסת רדיו ראשונה)</small> – 4:06 
# "A Boy Like That" <small>(גרסת רדיו נוספת)</small> – 4:06 
# "A Boy Like That" <small>(גרסה קצרה)</small> – 3:28 
# "A Boy Like That" <small>(גרסת רמיקס)</small> – 8:14 
# "A Boy Like That" <small>(גרסת גיטרה)</small> – 4:54 
# "A Boy Like That" <small>(גרסת מיקס)</small> – 8:40 
# "A Boy Like That" <small>(גרסת מיקס נוספת)</small> – 7:13 
# "A Boy Like That" <small>(גרסה מקורית)</small> – 5:51

== קישורים חיצוניים ==

== הערות שוליים ==

קטגוריה:שירי 1957
קטגוריה:סינגלים מ-1997
קטגוריה:שירי סלינה
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:שירים שנכתבו על ידי סטיבן סונדהיים
קטגוריה:סינגלים בהוצאת EMI לטין
Don't Wanna Lose You

Don't Wanna Lose You (בעברית: לא רוצה לאבד אותך) הוא שיר של הזמרת הקובנית-אמריקאית גלוריה אסטפן אשר יצא ב-21 ביוני 1989 כסינגל הסולו הראשון שלה על ידי אפיק רקורדס. השיר יצא כסינגל מתוך אלבום הבכורה Cuts Both Ways. השיר נכתב על ידי אסטפן עצמה והופק על ידי בעלה אמיליו אסטפן.

השיר זכה להצלחה להצלחה רבה כאשר הגיע למקום הראשון בארצות הברית ואף הגיע למעמד זהב במדינה.<ref></ref>

== מועמדויות לפרסים ==
השיר זכה במועמדות לפרס גראמי עבור הביצוע הנשי הטוב ביותר בשיר פופ. בנוסף הוא גם זכה במועמדות לפרס AMA בקטגוריית שיר הפופ\רוק המועדף.

== גרסאות נוספות ==
בנוסף לגרסה של השיר בשפה האנגלית לשיר יצאה גם גרסה בשפה הספרדית תחת השם "Si Voy a Perderte" אשר גם גרסה זו נכללה באלבום הבכורה של אסטפן. גרסה זו זכתה להצלחה גם כן כאשר הגיע למקום הראשון במצעד השירים הלטיניים של בילבורד.

גרסה נוספת שיצאה לשיר היא גרסה פורטוגזית תחת השם "Se tenho que te perder" אשר שוחררה בברזיל ונכנסה כשיר בונוס לאלבומה השני של אסטפן. גם גרסה זו זכתה להצלחה כאשר הפכה לשיר הרביעי ביותר המושמע ברדיו הברזילאי לשנת 1989.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| זהב
| 500,000
|}

== קישורים חיצוניים ==

== הערות שוליים ==

קטגוריה:שירי 1989
קטגוריה:סינגלי בכורה מ-1989
קטגוריה:שירי גלוריה אסטפן
קטגוריה:שירים באנגלית
קטגוריה:שירים שנכתבו על ידי גלוריה אסטפן
קטגוריה:בלדות משנות ה-1980
קטגוריה:בלדות פופ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אפיק רקורדס
קירבי (ארקנסו)

קירבי הוא שטח גלילי המיועד למפקד אוכלוסין בצפון מחוז פייק, ארקנסו, ארצות הברית. הקהילה שוכנת על כביש 70 של ארצות הברית; הוא ממוקם באמצע הדרך בין דייזי לגלנווד. נכון למפקד 2010, אוכלוסייתה מנתה 786 אנשים<ref></ref>.

==חינוך==
חינוך ציבורי לתלמידי בתי ספר יסודיים ותיכוניים מסופק על ידי מחוז בית הספר קירבי, הכולל:
* בית ספר יסודי קירבי, משרת את הגן עד כיתה ו'.
* תיכון קירבי, משרת את כיתות ז' עד י"ב.

קמע בית הספר והקבוצות האתלטיות הן הטרויאנים עם חום ואפור כצבעי בית הספר.

==קישורים חיצוניים==

==הערות שוליים==

קטגוריה:ארצות הברית: יישובים לצורכי מפקד אוכלוסין
נועה זומר

נועה זומר (נולדה ב-1974) היא קצינה בצה"ל בדרגת תת-אלוף המכהנת כמשנה לנשיאת בית הדין הצבאי לערעורים.

==ביוגרפיה==
נשיא המדינה ראובן ריבלין עם מינויה לכהונת קבע כשופטת בבית הדין הצבאי לערעורים]]
נועה זומר מקבלת דרגת [[תא"ל]]
תא"ל זומר נולדה בישראל. התגייסה לצה"ל במסגרת העתודה האקדמית וב-1996 סיימה תואר ראשון באוניברסיטת בר-אילן והחלה בשירותה הצבאי.

היא שירתה במגוון תפקידים בפרקליטות הצבאית, בהם: תובעת פיקודית בפרקליטות פיקוד המרכז, קצינת ייעוץ במחלקת הדין הבין-לאומי ועוזרתו המשפטית של הפרקליט הצבאי הראשי.

ב-2005 סיימה לימודי תואר שני במשפטים באוניברסיטת בר-אילן.
במרץ 2006 מונתה לשופטת בבית הדין הצבאי המחוזי ביפו ולאחר מכן בבית הדין המחוזי בפיקוד דרום וזרוע היבשה.
בדצמבר 2009 מונתה לסגנית נשיא בית הדין המחוזי בפיקוד דרום וזרוע היבשה.
ביולי 2013 מונתה גם לסגנית נשיאת בית הדין הצבאי המיוחד.
בדצמבר 2015 מונתה לנשיאת בית הדין הצבאי המחוזי בפיקוד דרום וזרוע היבשה והועלתה לדרגת אל"ם.
בינואר 2017 מונתה לנשיאת בית הדין הצבאי המחוזי של פיקוד מרכז וחיל האוויר ביפו, וכן נשיאת בית הדין הצבאי המיוחד.
באוקטובר 2019 החלה לכהן כשופטת בבית הדין הצבאי לערעורים.
ב-20 בדצמבר 2021 הועלתה לדרגת תא"ל ולאחר מכן מונתה למשנה לנשיאת בית הדין הצבאי לערעורים.

נועה זומר היא מהחיילות הדתיות הראשונות שהגיעו לדרגת תת-אלוף.

==משפטים בהם שפטה==
במהלך שירותה שפטה חיילים וקצינים במגוון נושאים, בהם: עריקות, אלימות כלפי עצורים פלסטינים, התעללות והתנהגות שאינה הולמת, הוצאת נשק מרשות הצבא, הוצאת לשון הרע, חריגה מסמכות (ירי בכלב גוסס), שימוש בסם מסוכן וערעור על הרשעה בהטרדה מינית ובשיבוש מהלכי משפט.

==קישורים חיצוניים==

* 
* [https://www.nevo.co.il/FilesFolderPermalink.aspx?b=books&r=כתבי+עת%5cספרי+מאמרים%5cספר+מנחם+פינקלשטיין+-+משפט%2c+ביטחון+וספר+(אפק%2c+גרוסקופף%2c+ליפשיץ+ושפיגלמן+עורכים%2c+2020) נועה זומר - 'כללי הפתיחה באש למעצר חשוד – במלאת שלושה עשורים להלכת אנקונינה' ספר מנחם פינקלשטיין - משפט, ביטחון וספר (שרון אפק, עופר גרוסקופף, שחר ליפשיץ, אלעד שפיגלמן עורכים, נבו, 2020), 129]

==הערות שוליים==

קטגוריה:קצינות צה"ל בדרגת תת-אלוף
קטגוריה:שופטי בית הדין הצבאי לערעורים
קטגוריה:שופטות בתי הדין הצבאיים
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:ציונות דתית: אישים
קטגוריה:ישראליות שנולדו ב-1974
קטגוריה:ישראלים שנולדו ב-1974
קירבי (אוהיו)

קירבי (באנגלית: Kirby) היא עיירה בחבל וינונדוט שבאוהיו בארצות הברית. בשנת 2019 נרשמו בעיירה 110 תושבים.

==היסטוריה==
היסודות לקירבי הוקמו בשנת 1854, על ידי אם. אייץ'. קירבי (M. H. Kirby), שעל שמו גם נקראת העיירה. סניף דואר נחנך בעיירה זמן מה לאחר מכן באותה השנה. הסניף פתוח עד היום.

==גאוגרפיה==
לפי לשכת מפקד האוכלוסין של ארצות הברית, שטח העיירה הוא כ-0.28 קילומטרים רבועים.

==דמוגרפיה==
===מפקד 2000===
נכון למפקד האוכלוסין של שנת 2000, התגוררו בעיירה 132 נפשות, 52 משקי בית ו-37 משפחות. הרכב האתני בעיירה היה 100% לבנים.

ההכנסה החציונית למשק בית הייתה כ-33,333 דולרים, ואילו ההכנסה החציונית למשפחה הייתה 51,094 דולר לשנה בקירוב. ההכנסה החציונית לגברים הייתה כ-33,333 דולרים, בעוד לנשים הייתה 25,833 דולרים לשנה.

===מפקד 2010===
נכון למפקד האוכלוסין של 2010, התגוררו בעיירה 118 נפשות, 50 משקי בית ו-29 משפחות. ההרכב האתני בעיירה היה 99.2% לבנים ו-0.8% משני מוצאים או יותר.

נכון למפקד זה, בעיירה נמנו 50 משקי בית, ב-26% מתוכם היו ילדים מתחת לגיל 18. ב-40% ממשקי הבית היו זוגות נשואים שחיים יחד. 10% נוהלו על ידי אישה יחידה, 8% נוהלו על ידי גבר יחיד ו-42% נוהלו על ידי לא נשואים. 28% משקי נוהלו על ידי יחידים, וב-8% על ידי בני 65 ומעלה. גודל משק הבית הממוצע עמד על 2.3 נפשות וגודל המשפחה הממוצע עמד על כמעט 3 נפשות.

הגיל החציוני בעיירה היה 32.5 שנים. 20.3% מהתושבים מתחת לגיל 18, 62% היו בין הגילאים 18 ו-65 ו-11% היו מעל לגיל 65. 60.2% מתושבי העיירה היו גברים ו-39.8% היו נשים.

==קישורים חיצוניים==

==הערות שוליים==

קטגוריה:יישובים שהוקמו ב-1854
קטגוריה:אוהיו: יישובים
תומאס-אמיל פון ויקדה

תומאס-אמיל אוגוסט קרל לודוויג פון ויקדה (בגרמנית: Thomas-Emil August Karl Ludwig von Wickede; 23 באפריל 1893 – 23 ביוני 1944) היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===תחילת דרכו===
ויקדה נולד ב-23 באפריל 1893 בפרדן אן דר אלר. הוא היה נכדו של הפוליטיקאי ועורך הדין פרידריך אוגוסט פון ויקדה. ב-2 בספטמבר 1913 הוא התגייס כצוער לצבא הקיסרות הגרמנית והוצב ברגימנט הפוסילרים ה-90 (מקלנבורג - הקיסר וילהלם). ב-6 באוגוסט 1914 הוא הועלה לדרגת לויטננט. הוא השתתף במלחמת העולם הראשונה ובמהלכה עוטר בשתי הדרגות של צלב הברזל. לאחר המלחמה התגייס לרייכסווהר ושימש כמפקד פלוגה ברגימנט הרגלים ה-6. ב-1 ביוני 1924 הוא הועלה לדרגת אובר-לויטננט. ב-1 בפברואר 1929 הוא הועלה לדרגת האופטמן, וב-1 באפריל 1937 הועלה לדרגת מיור ומונה למפקד הגדוד ה-2 ברגימנט הרגלים ה-4. ב-1 במרץ 1938 הוא הועלה לדרגת אוברסט-לויטננט.

===מלחמת העולם השנייה===

במהלך המערכה בפולין פיקד ויקדה על הגדוד ה-2 וזכה בשתי הדרגות של צלב הברזל. במהלך המערכה על צרפת ועל ארצות השפלה שימש כמפקד רגימנט הרגלים ה-4. ב-15 באוגוסט 1940 הוענק לו צלב האבירים של צלב הברזל. בתחילת אוקטובר של אותה שנה הוא הועבר לפקד על רגימנט הרגלים ה-409. ב-1 בפברואר 1941 הוא הועלה לדרגת אוברסט. הוא השתתף עם הרגימנט שלו במבצע ברברוסה. ב-30 בינואר 1942 הוא פרש מתפקידו. ב-1 ביוני 1942 הוא הועלה לדרגת גנרל-מיור ומונה למפקד הדיוויזיה ה-30 אשר עמה לחם בחזית המזרחית. ב-1 בינואר 1943 הוא הועלה לדרגת גנרל-לויטננט. ב-29 באוקטובר של אותה שנה הוא עזב את תפקידו כמפקד הדיוויזיה, וב-4 ביוני מונה למפקד הקורפוס ה-10. ב-1 בינואר 1944 הוא הועלה לדרגת גנרל חיל הרגלים.

ב-23 ביוני 1944 התרסק מטוס יונקרס Ju 52 שהוביל את פון ויקדה יחד עם הגנרלים אדוארד דיטל, קרל אגלזר ופרנץ רוסי באזור שטיריה. לא היו ניצולים.

==קישורים חיצוניים==
* [https://www.lexikon-der-wehrmacht.de/Personenregister/W/WickedeThomasEmilv.htm תומאס-אמיל פון ויקדה] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1893
קטגוריה:גרמנים שנפטרו ב-1944
פסגת מיזייה

[[מפה טופוגרפית של האי ליווינגסטון ושל האי סמית']]
פסגת מיזייה (באנגלית: Miziya Peak; בבולגרית: връх Мизия) היא פסגה ברמת וידין, בחצי האי ורנה שבמזרח האי ליווינגסטון באיי שטלנד הדרומיים, שבאנטארקטיקה.

הפסגה מתנשאת מעל קרחון קאליאקרה, שמדרום לה; ועל שדה השלג סדינני שמצפון-מערב לה.

גובהה של פסגת מיזייה 604 מטרים מעל פני הים.

פסגת מיזייה ממוקמת 7.4 קילומטרים מצפון לפסגת מלניק;

פסגת מיזייה ממוקמת 9.25 קילומטרים צפון- מזרחית להר בוולז;

פסגת מיזייה ממוקמת 4.24 קילומטרים צפונית - צפון-מזרחית מגבעת לזלי;

פסגת מיזייה ממוקמת 4.19 קילומטרים צפונית - צפון-מזרחית מגבעת קסטרה מרטיס;

פסגת מיזייה ממוקמת 5.4 קילומטרים צפונית-מזרחית מפסגת רמת גלינר;

פסגת מיזייה ממוקמת 4.55 קילומטרים דרומית - דרום-מזרחית מנקודת קוטיס;

פסגת מיזייה ממוקמת 9.47 קילומטרים מדרום לנקודת ויליאמס;

פסגת מיזייה ממוקמת 7.52 קילומטרים ממערב לגבעת אדינבורו.

== היסטריה ==
=== מיפוי הפסגה ===

הפסגה מופתה לראשונה על ידי ליובומיר איוואנוב (Lyubomir Ivanov). איוואנוב יצא לטיפוס ממחנה אקדמיה, ב-25 בדצמבר 2004 (אמצע הקיץ האנטארקטי), במסגרת סקר Tangra 2004/05 למיפוי הפסגה.

=== מקור השם ===

הפסגה נקראת על שם העיירה הבולגרית מיזיה הנקרא על שם המחוז התראקי העתיק מזיה (מואסיה) .

=== הטיפוס על הפסגה ===

הראשון שטיפס על הפסגה היה ליובומיר איוואנוב (Lyubomir Ivanov). איוואנוב יצא לטיפוס ממחנה אקדמיה, ב-25 בדצמבר 2004 (אמצע הקיץ האנטארקטי), במסגרת סקר Tangra 2004/05 למיפוי הפסגה.

== קישורים חיצוניים ==
* [https://copernix.io/#?where=-60.164638999999966,-62.535556,14&?query=&?map_type=hybrid פסגת מיזייה] תצלום לוויין שבאתר קופרניקס

מיזייה
מיזייה
דרום נורווגיה

דרום נורווגיה (בנורווגית: Sørlandet או Agder) הוא השם הבלתי רשמי של אזור גאוגרפי נרחב לאורך רצועת החוף של מצר סקאגרק הנמצא בחלקה הדרומי ביותר של נורווגיה. האזור מורכב משני המחוזות לשעבר מערב-אגדר ואוסט-אגדר, שכיום מרכיבים את מחוז אגדר. אזור דרום נורווגיה הוא אחד מחמשת האזורים הגאוגרפיים העיקריים (לנדסדלר) של נורווגיה.

השטח הכולל המשולב של ווסט-אגדר ואוסט-אגדר הוא 16,493 קמ"ר. אזור דרום נורווגיה הוא האזור בו האקלים בנורווגיה הוא החם ביותר.

עיריות החוף של אזור דרום נורווגיה, ממערב למזרח, הן:
* פלקפיורד 
* פארסונד 
* מנדל 
* קריסטיאנסנד
* לילסנד 
* גרימסטאד 
* ארנדל 
* טוודסטרנד 
* ריסאור 

== גלריית תמונות ==
<gallery widths="225">
Flekkefjord-11.jpg|פלקפיורד
Farsund.jpg|פארסונד
Mandal_sentrum_og_Mandalselva.jpg|מנדל
Vågsbygd-kristiansand.jpg|קריסטיאנסנד
Lillesand-3.jpg|לילסנד
Darshanagrimstad.jpg|גרימסטאד
Arendal_Utsikt_02.JPG|ארנדל
Lyngør juni 13.JPG|טוודסטרנד
Risor2.jpg|ריסאור
</gallery>

== קישורים חיצוניים ==

* 

==הערות שוליים==

קטגוריה:נורווגיה: אזורים
ויניפרד פק

ויניפרֶד פֶּק לבית נוקס (1882–1962) הייתה סופרת ומחברת ביוגרפיות אנגלייה.

== חייה ==
ויניפרד פרנסס נוקס נולדה בהדינגטון, אנגליה בשנת 1882. אביה היה אדמונד ארבאת'נוט נוקס, הבישוף של מנצ'סטר. נוקס הייתה אחת מ־40 התלמידות הראשונות שלמדו בבית הספר ויקאם אבי , וממנו המשיכה לתואר בהיסטוריה מודרנית בליידי מרגרט הול, אוקספורד.<ref name="times">Obituary, The Times, 22 November 1962, p.18</ref>

ספרה הראשון של נוקס, שנכתב ב־1909, היה ביוגרפיה של מלך צרפת לואי התשיעי. ב־1911 נישאה לג'יימס פק, עובד מדינה בריטי.

עשר שנים לאחר כתיבת ספרה הראשון, החלה ויניפרד פק קריירה של כתיבת רומנים, שלאורכה פרסמה עשרים וחמישה ספרים על פני תקופה של ארבעים שנה, ובהם House-bound (1942),<ref name="who">[http://www.ukwhoswho.com/view/article/oupww/whowaswho/U51559 "Peck, Winifred Frances, (Lady Peck)"], Who Was Who, online edition, Oxford University Press, 2014, retrieved 9 May 2014 </ref> אשר הודפס מחדש ב־2007 בהוצאת "פרספונה ספרים". כמו כן חיברה בשנות החמישים שני ספרי זכרונות על ילדותה.<ref>[http://www.worldcat.org/identities/lccn-nr2006-18752 Peck, Winifred 1882–1962] WorldCat, retrieved 9 May 2014</ref>

לפק היו שלושה בנים,<ref>Year Book of the Royal Society of Edinburgh, 1963-4, Royal Society of Edinburgh, 1965, p. 32</ref> וכאשר הוענק לבעלה תואר אבירות ב־1938, קיבלה את התואר ליידי פק.<ref name="ww">[http://www.ukwhoswho.com/view/article/oupww/whowaswho/U52921 "Peck, Sir James Wallace"], Who Was Who, online edition, Oxford University Press, 2014, retrieved 9 May 2014 </ref>

פק הייתה אחותם של אדמונד ואלפי נוקס, משורר ועורך כתב העת הסאטירי פאנץ'; של רונלד נוקס, תאולוג וסופר; של דילי נוקס, פפירולוג וקריפטוגרף; של וילפרד לורנס נוקס, איש דת; ושל את'ל נוקס. אחייניתה הייתה הסופרת זוכת פרס בוקר פנלופי פיצג'רלד, שחיברה ביוגרפיה של אביה, אדמונד ואלפי נוקס, ושל דודיה, בשם "האחים נוקס".

ליידי פק מתה ב-20 בנובמבר 1962.

== ספרים ==
טרם תורגם ספר מספריה של פק לעברית.

*The Court of a Saint, 1909
*Twelve Birthdays, 1918
*The Closing Gates, 1922
*A Patchwork Tale, 1925
*The King of Melido, 1927
*A Change of Master, 1928
*The Warrielaw Jewel, 1933
*The Skirts of Time, 1935
*The Skies are Falling, 1936
*They Come, They Go, 1937
*Coming Out, 1938
*Let Me Go Back, 1940
*Bewildering Cares, 1940

*A Garden Enclosed, 1941
*Housebound, 1942
*Tranquillity, 1943
*There is a Fortress, 1945
*Through Eastern Windows, 1947
*Veiled Destinies, 1948
*Arrest the Bishop, 1949
*A Clear Dawn, 1949
*Facing South, 1950
*Unseen Array, 1951
*Winding Ways, 1952
*A Little Learning, 1952
*Home for the Holidays, 1955

== הערות שוליים ==

קטגוריה:ביוגרפים בריטים
קטגוריה:סופרים אנגלים
קטגוריה:בוגרי אוניברסיטת אוקספורד
קטגוריה:סופרות אנגליות
קטגוריה:ביוגרפיות
קטגוריה:בוגרות אוניברסיטת אוקספורד
קטגוריה:בריטים שנולדו ב-1882
קטגוריה:בריטיות שנולדו ב-1882
קטגוריה:בריטים שנפטרו ב-1962
קורפוס הפאנצר השביעי (ורמאכט)

קורפוס הפאנצר השביעי (בגרמנית: VII Panzerkorps) היה קורפוס שריון של גרמניה הנאצית במהלך מלחמת העולם השנייה.

== היסטוריה ==
הקורפוס הוקם בפרוסיה המזרחית מדיוויזיית הרגלים ה-49 שפורקה תחת קבוצת ארמיות מרכז ב-18 בדצמבר 1944. בפברואר היא נלחמה תחת הארמייה השנייה, כחלק מקבוצת ארמיות ויסלה והשתתפה בהגנה מפני מתקפת פומרניה המזרחית, ולאחר מכן היה בעתודת הOKH עד סוף המלחמה.

על הקורפוס פיקד במהלך קיומו גנרל מורטימר פון קסל.

== סדר הכוחות ==
26 בינואר 1945:

* דיוויזיית הפאנצרגרנדיר גרוסדויטשלנד
* דיוויזיית הפאנצר ה-24
* הדיוויזיה ה-299
* דיוויזיית הפאנצרגרנדיר ה-18
* הדיוויזיה ה-23

1 במרץ 1945:

* דיוויזיית הפאנצרגרנדיר ה-4
* דיוויזיית הפאנצר ה-7

== קישורים חיצוניים ==

* [https://www.lexikon-der-wehrmacht.de/Gliederungen/KorpsPz/VIIPzKorps-R.htm קורפוס הפאנצר ה-7] באתר lexikon-der-wehrmacht 

7
7
הדיוויזיה ה-227 (ורמאכט)

הדיוויזיה ה-227 (בגרמנית: 227. Infanterie-Division), הייתה דיוויזיה של הוורמכאט במהלך מלחמת העולם השנייה.

== היסטוריה ==
דיוויזיית הרגלים 227 הוקמה בקרפלד ב-26 באוגוסט 1939 כחלק מגל הגיוס השלישי. זמן קצר לאחר מכן היא שירתה כחלק מהארמייה החמישית בהגנת גבולות באזור אייפל. בדצמבר 1939 היא הוכפפה לארמייה השישית והפכה לחלק מקבוצת ארמיות B לקראת 'מבצע מקרה צהוב'. בתחילת 1940 צורפו יחידה רכובה על אופנועים של דיוויזיית הפאנצר אס אס הראשונה בפיקודו של קורט מאייר לדיוויזיית הרגלים ה-227 במהלך ההכנות לפלישה להולנד. הדיוויזיה השתתפה בפלישה להולנד ולצרפת במאי–יוני 1940. כחלק מהקורפוס ה-10 של הארמייה ה-18, היא השתתפה בהתקדמות דרך אנסחדה ודוונטר, ועזרה לכבוש את המבצר בפנרדן ולאחר מכן השתתפה בפריצה דרך קו גרבה. לאחר חציית האייסל התקדמה הדיוויזיה דרך זוולה ואמרספורט. זמן קצר לאחר מכן התרחשה הכניעה של הולנד. בעקבות הניצחון בצרפת הדיוויזיה ביצעה תפקידי כיבוש, ביטחון והגנה על החוף לאורך חוף נורמנדי ליד לה האבר מיולי 1940 עד דצמבר 1941.

בסוף 1941 הועברה הדיוויזיה לקבוצת קבוצת ארמיות צפון בחזית המזרחית. שם הייתה הדיוויזיה מעורבת בקרבות קשים בלנינגרד וסביבתה. בינואר 1942 הייתה הדיוויזיה חלק מהקורפוס ה-28 של הרברט לוך בארמייה ה-18. הדיוויזיה התגוננה מפני המתקפה העיקרית של הצבא האדום ברמת סיניאווינו, בצ'רנאיה ובחוף הדרומי של אגם לאדוגה. הדיוויזיה ספגה אבדות כבדות במה שכונה הקרב הראשון על אגם לאדוגה מאוגוסט עד ספטמבר 1942. 

בינואר 1943 פתחו הסובייטים במבצע איסקרה (הקרב השני על אגם לאדוגה) והדיוויזיה כותרה בשליסלבורג, יחד עם שני גדודים של דיוויזיית הרגלים ה-96. לאחר לחימה עזה הצליחה הדיווק להתאסף ולפרוץ מהכיס. היא הגיעה לקווים הגרמנים דרומה משם, אך שלושה מגדודי הגרנדירים שלה נפגעו בצורה כה קשה עד שפורקו, והניצולים הועברו לגדודים אחרים בדיוויזיה.

בינואר 1944 הלחץ מהצבא הסובייטי היה מאוד כבד, ובעקבות כך דיוויזיית הרגלים ה-227 ושאר הקורפוס ה-43 נסוגו לעמדות מאחורי נרווה. במהלך נסיגה זו ספגה הדיוויזיה אבדות כבדות. בפברואר 1944 חוזקה הדיוויזיה על ידי גורמים מדיוויזיית השדה ה-9 של הלופטוואפה, שבעצמה סבלה מאוד ופורקה. קרבות עזים התרחשו בקורלנד, כאשר הדיוויזיה נאספה על ידי הקריגסמרינה במהלך הפינוי, היא חברה לארמייה השנייה שהייתה חלק מקבוצת ארמיות ויסלה והועברה למערב פרוסיה. היא נלחמה בוויסלה, דנציג וגוטהפן, שם הושמדה בסוף מרץ 1945.

== מפקדים ==

* פרידריך ציקוולף (1 בספטמבר 1939 – 6 במאי 1940)
* פרידריך-קרל פון ואכטר (6 במאי 1940 – 1 ביולי 1940)
* פרידריך ציקוולף (1 ביולי 1940 – 12 באפריל 1941)
* פרידריך פון סקוטי (12 באפריל 1941 – 7 ביוני 1943)
* וילהלם ברלין (7 ביוני 1943 – 11 במאי 1944)
* מקסימיליאן ונגלר (11 במאי 1944 – 27 במרץ 1945)

== קישורים חיצוניים ==

* [http://www.lexikon-der-wehrmacht.de/Gliederungen/Infanteriedivisionen/227ID-R.htm הדיוויזיה ה-227] באתר lexikon-der-wehrmacht 

227
ניק האקרופ

ניק האקרופ (בדנית: Nick Hækkerup; נולד ב-3 באפריל 1968, פרדריקסברג) הוא פוליטיקאי דני ממפלגת הסוציאל-דמוקרטים אשר שימש במספר תפקידי שרים בממשלת דנמרק.

==ביוגרפיה==
האקרופ נולד בפרדריקסברג ב-3 באפריל 1968 למשפחה מעורבת בפוליטיקה דנית. סבו וקרובי משפחה נוספים כיהנו בתפקידי שרים. החל משנת 1988 האקרופ למד משפטים באוניברסיטת קופנהגן ולאחר קבלת התואר המשיך ללימודי דוקטורט, אותו השלים בשנת 1998.

בשנת 1993 הוא השתתף בבחירות מקומיות ונכנס למועצה של יישוב באזור קופנהגן. החל משנת 2000 ועד לשנת 2007 כיהן כראש העיירה.

בשנת 2007 האקרופ השתתף בבחירות כלליות ונכנס לפרלמנט הדני פולקטינג. בהמשך הוא נבחר מספר פעמים נוספות רצופות, בפעם אחרונה בשנת 2019.

בשנת 2011 מונה האקרופ לשר ההגנה של דנמרק במקום גיטה ליללון בק וכיהן בתפקיד זה עד לשנת 2013. באוגוסט 2013 הוא מונה לשר לענייני אירופה באותה ממשלה. בשנת 2014 מונה לשר הבריאות וכיהן בתפקיד עד ליוני 2015.

בשנת 2019 נכנס לממשלה מחדש ומונה לשר המשפטים.

בנוסף לקריירה הפוליטית האקרופ כתב מספר ספרים על פוליטיקה דנית. בשנים 2017–2019 לימד באוניברסיטת קופנהגן.

==קישורים חיצוניים==

* [https://www.thedanishparliament.dk/members/nick-haekkerup ביוגרפיה] באתר הפולקטינג

קטגוריה:פוליטיקאים דנים
קטגוריה:שרי הגנה
קטגוריה:שרי בריאות
קטגוריה:שרי משפטים
קטגוריה:דנים שנולדו ב-1968
Fernando

Fernando הוא שיר של להקת אבבא אשר נכלל באלבומה מ-1976 Greatest Hits. השיר הוא אחד הסינגלים הנמכרים ביותר של אבבא בכל הזמנים, עם שישה מיליון עותקים שנמכרו ב-1976 בלבד. זהו אחד מפחות מארבעים סינגלים בכל הזמנים שנמכרו ב-10 מיליון (או יותר) עותקים פיזיים ברחבי העולם, מה שהופך אותו לאחד הסינגלים הנמכרים ביותר בכל הזמנים.

==כתיבה==
השיר נוצר במקור כסינגל סולו של חברת הלהקה אנני-פריד לינגסטד. סטיג אנדרסון כתב את השיר בשוודית, והוא נכלל באלבום הסולו של לינגסטד Frida ensam (שהוא כולו בשפה השוודית). מילות השיר המקוריות עוסקות בגבר בשם פרננדו שאיבד את אהבתו. בהמשך, ביורן אולבאוס כתב לשיר מילים חדשות בשפה האנגלית. בגרסה האנגלית, מילות השיר עוסקות בשני מהפכנים זקנים המעלים זיכרונות מימי המהפכה המקסיקנית. השיר בגרסתו האנגלית נכלל באלבום הלהקה Greatest Hits מ-1976.

ב-1980 תורגמו מילות השיר מאנגלית לספרדית בידי מרי מקלסקי, והשיר נכלל באלבומה הספרדי של הלהקה Gracias Por La Música.

הזמרת האמריקנית שר ביצעה את השיר כחלק מפסקול הסרט מאמה מיה! Here We Go Again (שבו שיחקה בתפקיד רובי שרידן). גרסת הכיסוי שלה הופקה בידי בני אנדרסון והגיעה למקום ה-22 במצעד השירים העכשוויים למבוגרים של בילבורד. השיר נכלל גם באלבומה של שר Dancing Queen אשר מורכב מגרסאות כיסוי לשירי אבבא.

== מיקומי שיא ==

== קישורים חיצוניים ==
* 

קטגוריה:שירי אבבא
קטגוריה:שירי שר
קטגוריה:שירי 1976
קטגוריה:שירים באנגלית
קטגוריה:שירי דיסקו
קטגוריה:שירים ממאמה מיה!
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת פולאר מיוזיק